На основу члана 56. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/16, 113/17, 113/17-I-др. закон, 95/18, 114/21 и 92/23), сходно члaна 56. и члана 66. Статута Града Ниша („Службени лист Града Ниша“, бр. 88/08, 143/016 и 18/19), члана 19. Одлуке о организацији Градских управа Града Ниша („Службени лист града Ниша“, бр. 71/23 – пречишћен текст и 87/23) и чл. 72. и 98. Пословника о раду Градског већа Града Ниша („Службени лист Града Ниша“, бр. 1/13, 95/16, 98/16, 124/16, 144/16 и 117/20),

Градско веће Града Ниша, на седници одржаној 06.11.2024. године, донело је

**Р Е Ш Е Њ Е**

**О ПОСТАВЉЕЊУ ВРШИОЦА ДУЖНОСТИ НАЧЕЛНИКА**

**ГРАДСКЕ УПРАВЕ ЗА ГРАЂЕВИНАРСТВО**

**I Марко Ћирић,** дипломирани правник, поставља се за вршиоца дужности начелника Градске управе за грађевинарство, а најдуже до три месеца.

**II** Вршилац дужности начелника Градске управе за грађевинарство обавља послове начелника Управе и има сва права и дужности начелника.

**III** Вршилац дужности начелника Градске управе за грађевинарство потписује се са:

„ВРШИЛАЦ ДУЖНОСТИ НАЧЕЛНИКА ГРАДСКЕ УПРАВЕ ЗА ГРАЂЕВИНАРСТВО“.

**IV** Вршилац дужности начелника Градске управе за грађевинарство за свој рад одговара Градском већу Града Ниша.

**V** Вршилац дужности начелника Градске управе за грађевинарство по истеку рока на који је постављен, распоредиће се на радно место на коме је био раније распоређен до постављења.

**VI** Ово решење примењује се почев од 07.11.2024. године.

**VII** Решење објавити у „Службеном листу Града Ниша“.

**О б р а з л о ж е њ е**

Чланом 56. Закона о запосленима у аутономним покрајинама и jeдиницама локалне самоуправе („Службени гласник РС“, бр. 21/16, 113/17, 113/17-I- др. закон, 95/18, 114/21 и 92/23), између осталог, прописано је да Градско веће може поставити вршиоца дужности - службеника који испуњава утврђене услове за радно место службеника на положају, који ће обављати послове начелника управе, најдуже до три месеца.

Чланом 66. Статута Града Ниша („Службени лист Града Ниша“, бр. 88/08, 143/16 и 18/19) прописано је да радом Градске управе за поједину област руководи начелник. За начелника градске управе за поједину област може бити постављено лице које има стечено високо образовање из одговарајуће научне области у односу на делокруг управе, на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци и положен државни стручни испит за рад у органима државне управе.

Чланом 19. Одлуке о организацији Градских управа града Ниша („Службени лист Града Ниша“, бр. 71/23 – пречишћен текст и 87/23) прописано је да за начелника Градске управе за грађевинарство, може бити постављено лице које има стечено високо образовање из научне области: Правне науке, Грађевинско инжењерство, Архитектура и испуњава остале услове прописане законом којим се уређују права и дужности из радног односа запослених у јединицама локалне самоуправе

Имајући у виду да Марко Ћирић, дипломирани правник, испуњава услове прописане законом, Статутом Града Ниша и Одлуком о организацији Градских управа града Ниша, Градско веће Града Ниша доноси Решењео постављењу Марка Ћирића за вршиоца дужности начелника Градске управе за грађевинарство.

**ПОУКА О ПРАВНОМ СРЕДСТВУ:** Против овог решења жалба није допуштена, али се тужбом може покренути управни спор пред Управним судом у року од 30 дана од дана пријема овог решења. Тужба се предаје непосредно или препорученом пошиљком, на адресу суда: ул. Немањина бр.9, 11000 Београд.

**Решење доставити:** Марку Ћирићу,Градској управи за органе Града и грађанска стања, Градској управи за финансије, Градској управи за грађевинарство и архиви Градског већа Града Ниша.

Број: 1109-2/2024-03

У Нишу, 06.11.2024. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**